PATVIRTINTA

Kauno miesto savivaldybės

visuomenės sveikatos biuro direktoriaus

2023 m. rugsėjo d. įsakymu Nr. V-

**VAIKŲ MAITINIMO ORGANIZAVIMO, KAUNO MIESTO SAVIVALDYBĖS UGDYMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠAS**

**I SKYRIUS**

**BENDROSIOS NUOSTATOS**

1. Vaikų maitinimo organizavimo Kauno miesto savivaldybės ugdymo įstaigose, vykdančiose ikimokyklinio ir priešmokyklinio ugdymo programas, tvarkos aprašas (toliau – Tvarkos aprašas) reglamentuoja vaikų maitinimo organizavimą, priežiūrą ir stebėseną šių įstaigų darbo metu.
2. Tvarkos aprašas taikomas Kauno miesto savivaldybės teritorijoje esančioms ugdymo įstaigoms, vykdančioms ikimokyklinio ir priešmokyklinio ugdymo programas ir išreiškusioms Kauno miesto savivaldybės administracijai poreikį ugdymo įstaigoje vykdyti maitinimo organizavimą, priežiūrą ir stebėseną.
3. Tvarkos aprašo tikslas – nustatyti vaikų, ugdomų pagal ikimokyklinio ir priešmokyklinio ugdymo programas, maitinimo organizavimo ir visuomenės sveikatos specialistų funkcijas ir užtikrinti ugdymo įstaigas lankančių vaikų sveikatai palankaus maitinimo organizavimą, maisto saugą ir kokybę, kad būtų patenkinti vaikų maisto medžiagų fiziologiniai poreikiai, ugdomi sveikos mitybos įgūdžiai.
4. Vaikų maitinimas organizuojamas vadovaujantis patvirtintais Lietuvos Respublikos įstatymais, Lietuvos Respublikos Vyriausybės nutarimais, Lietuvos higienos normomis, Europos Sąjungos reglamentais, Kauno miesto savivaldybės sprendimais, Kauno miesto savivaldybės visuomenės sveikatos biuro direktoriaus patvirtintais vidaus teisės aktais ir kitais teisės aktais.

**II SKYRIUS**

**SĄVOKOS IR JŲ APIBRĖŽIMAI**

1. Tvarkos apraše vartojamos sąvokos ir jų apibrėžimai:
   1. **maitinimo organizavimo specialistas** –asmuo įgijęs aukštojo mokslo kvalifikaciją, įgytą baigus kolegines ar universitetines sveikatos mokslų mitybos ar maisto studijų krypties arba technologijų mokslų maisto technologijos studijų krypties studijas arba jai lygiavertę aukštojo mokslo kvalifikaciją ir atitinka kitus pareiginiuose nuostatuose numatytus reikalavimus;
   2. **visuomenės sveikatos specialistas** –asmuo įgijęs aukštąjį universitetinį biomedicinos mokslų srities visuomenės sveikatos krypties išsilavinimą ir bakalauro ar aukštesnį kvalifikacinį laipsnį ar jam prilygintą išsilavinimą ir atitinka kitus pareiginiuose nuostatuose numatytus reikalavimus;
   3. **ugdymo įstaiga** – Kauno miesto savivaldybės teritorijoje ikimokyklinio ir priešmokyklinio ugdymo programas vykdanti įstaiga, išreiškusi Kauno miesto savivaldybės administracijai poreikį ugdymo įstaigoje vykdyti maitinimo organizavimą, priežiūrą ir stebėseną;
   4. **vaiko atstovai pagal įstatymą** – vaiko tėvai, vaiką įvaikinus, – įtėviai, nustačius globą ar rūpybą, – globėjai ar rūpintojai, įstatymų nustatytais atvejais – valstybinė vaiko teisių apsaugos institucija;
   5. **valgiaraštis** – rengiamas ne mažiau 15 (penkiolikos) dienų laikotarpiui numatomų patiekti vartoti maisto produktų ir patiekalų sąrašas;
   6. **preliminarus valgiaraštis**-**reikalavimas** – rengiamas valgiaraštis-reikalavimas, pagal ugdymo įstaigos direktoriaus patvirtintą valgiaraštį, kuriame surašomas planuojamas valgančiųjų skaičius;
   7. **valgiaraštis**-**reikalavimas** – rengiamas valgiaraštis-reikalavimas, pagal ugdymo įstaigos direktoriaus patvirtintą valgiaraštį, kuriame surašomas tikslus valgančiųjų skaičius;
   8. **nereikšmingas vienkartinis valgiaraščio keitimas** **–** vieno maisto produkto ar patiekalo pakeitimas tos pačios maisto produktų grupės kitu maisto produktu ar patiekalu, kai maistinė vertė nepablogėja, o energinė vertė pasikeičia ne daugiau kaip 10 (dešimt) procentų;
   9. **informacinė sistema „VALGA“ (toliau – IS „Valga“) –** ugdymo įstaigose naudojama maitinimo administravimo informacinė sistema, kurioje tvarkomi įstaigų maitinimo valdymo ir apskaitos duomenys, rengiami valgiaraščiai, patiekalų technologinės kortelės, valgiaraščiai-reikalavimai, tvarkomi ir kaupiami maisto produktų sandėlio apskaitos duomenys;
   10. **Vaikų sveikatos stebėsenos informacinė sistema (toliau – VSSIS)** – informacinė sistema, kurioje centralizuotai valdomi vaikų, lankančių ikimokyklinio ugdymo, bendrojo ugdymo mokyklas ir profesinio mokymo įstaigas, asmens duomenys apie sveikatą.
   11. **Geros higienos praktikos taisyklės (toliau – GHPT)** **–** taisyklės, kurios skirtos gaminamo maisto saugos užtikrinimui viešojo maitinimo įmonėse;
2. Kitos Tvarkos apraše nurodytos sąvokos suprantamos taip, kaip apibrėžtos Lietuvos Respublikos sveikatos apsaugos ministro 2011 m. lapkričio 11 d. įsakymo V-964 „Dėl vaikų maitinimo organizavimo tvarkos aprašo patvirtinimo“ aktualiose redakcijose (toliau – SAM patvirtintas maitinimo organizavimo tvarkos aprašas).

**III SKYRIUS**

**VAIKŲ MAITINIMO ORGANIZAVIMO BENDRIEJI REIKALAVIMAI**

1. Už vaikų maitinimo organizavimo proceso vykdymą ir priežiūrą atsako Kauno miesto savivaldybė.
2. Vaikų maitinimo organizavimą, priežiūrą ir stebėseną ugdymo įstaigoje vykdo, Kauno miesto savivaldybės visuomenės sveikatos biuro (toliau – Biuras) maitinimo organizavimo specialistai, visuomenės sveikatos specialistai bei ugdymo įstaigos darbuotojai, dalyvaujantys ugdymo įstaigą lankančių vaikų maitinimo organizavimo procese.
3. Maitinimo organizavimo procese dalyvauja:
   1. Kauno miesto savivaldybės taryba (savininko teises ir pareigas įgyvendinanti institucija);
   2. Kauno miesto savivaldybės administracija;
   3. Biuras;
   4. Ugdymo įstaigos direktorius;
   5. Maitinimo organizavimo specialistas;
   6. Visuomenės sveikatos specialistas;
   7. Sandėlininkas;
   8. Virėjas (-ai);
   9. Mokytoja(-jos) padėjėja(-jos);
   10. Mokytoja (-jos);
4. Biuras – padeda įgyvendinti maitinimo organizavimo, priežiūros ir stebėsenos vykdymą Kauno miesto savivaldybės ugdymo įstaigose, vykdančiose ikimokyklinio ir priešmokyklinio ugdymo programas, organizuodamas maitinimo organizavimo ir visuomenės sveikatos specialistų darbą ugdymo įstaigose.
5. *Maitinimo organizavimo specialistas:* 
   1. sudaro valgiaraščius pagal maitinimo organizavimo skyriaus Valgiaraščių derinimo tvarkos aprašą IS „Valga“;
   2. rengia valgiaraščiuose ir valgiaraščiuose-reikalavimuose nurodytų patiekalų ir (ar) maisto produktų technologines korteles, kurias pateikia ugdymo įstaigos direktoriui tvirtinti;
   3. nustatytu laiku, pagal ugdymo įstaigos nustatytą tvarką, užrakina vaikų lankomumo žymėjimą elektroniniame dienyne ,,Mūsu darželis“ ir pagal vaikų skaičių ruošia valgiaraštį-reikalavimą. Jeigu ugdymo įstaiga neturi galimybės naudotis elektroniniu dienynu „Mūsų darželis“, vaikų lankomumo duomenis ugdymo įstaigos direktoriaus paskirtas atsakingas asmuo, maitinimo organizavimo specialistui perduoda el. paštu, skambučiu arba tekstine žinute;
   4. ruošia valgiaraščius-reikalavimus pagal preliminarų ir faktinį valgančiųjų skaičių;
   5. esant poreikiui pagal teisės aktus sudaro maisto produktų ir (ar) patiekalų sąrašą maisto daviniui IS „Valga“;
   6. organizuoja termiškai apdorojamų patiekalų kontrolinius virimus-kepimus, įsisavinant naujas gamybos technologijas, pradedant gaminti naujus patiekalus ne iš recenzuotų leidinių arba gavus virtuvės darbuotojų ir (ar) kitų institucijų specialistų pastabas, dėl technologinių kortelių netikslumo (Priedas Nr. 6);
   7. organizuoja patiekalų kontrolinius svėrimus;
   8. kontroliuoja ar sandėlininkas išduoda maisto produktus vadovaudamasis valgiaraščiu-reikalavimu;
   9. kontroliuoja ar virėjai vadovaujasi valgiaraščiu-reikalavimu ir technologinėmis kortelėmis;
   10. tikrina maisto sandėlio faktinių likučių atitiktį buhalterijos duomenims IS „Valga“. Tikrinimo metu peržiūri ne mažiau kaip 10 (dešimt) maisto produktų;
   11. kontroliuoja ar virėjai ir kiti ugdymo įstaigos darbuotojai laikosi GHPT reikalavimų;
   12. atlieka 11.7 – 11.11 papunkčiuose nurodytus veiksmus ne mažiau kaip 2 (du) kartus per metus ir pildo aktą „Maitinimo organizavimo priežiūros ir stebėsenos aktas“ (Priedas Nr. 9), kurį nustatyta tvarka kelia į dokumentų valdymo sistemą „Kontora“.
   13. ne rečiau kaip 1 (vieną) kartą per metus atlieka vidaus auditą ugdymo įstaigoje;
   14. ne rečiau kaip vieną kartą per mėnesį tikrina savikontrolės žurnalus. Apie patikrinimo metu pastebėtas neatitiktis reikalavimams informuoja žodžiu už savikontrolės žurnalo pildymą atsakingus asmenis;
   15. periodiškai mėnesio eigoje ir privalomai mėnesio pabaigoje sutikrina ar atitinka valgančiųjų skaičius sistemose: elektroniniame dienyne „Mūsų darželis“ ar kt. dienyne ir IS „Valga“;
   16. iki einamosios savaitės pabaigos atnaujina ateinančios savaitės valgiaraščius elektroniniame dienyne „Mūsų darželis“;
   17. ugdymo įstaigos direktoriaus prašymu įvertina valgiaraščio pakeitimus ir atsižvelgdamas į juos, pateikia informaciją maisto produktų pirkimams (maisto produktų asortimentas, techninė specifikacija, kiekis, reikalavimai tiekėjui);
   18. esant poreikiui dalyvauja ugdymo įstaigos darbuotojų ir (ar) ugdymo įstaigas lankančių vaikų atstovų pagal įstatymą susirinkimuose, kurių metu pristato pasikeitimus susijusius su maitinimo organizavimu ir priežiūra;
   19. konsultuoja maitinimo klausimais ugdymo įstaigos darbuotojus ir vaikų atstovus pagal įstatymą;
   20. raštu informuoja ugdymo įstaigos direktorių apie valgiaraščio-reikalavimo, maisto saugos ir higienos neatitiktį;
   21. pagal kompetenciją teisės aktų nustatyta tvarka prižiūri, kad vaikų maitinimas ugdymo įstaigoje atitiktų teisės aktų reikalavimus;
   22. informuoja ugdymo įstaigos direktorių ar (ir) skyriaus vedėją apie darbo nesklandumus;
   23. atlieka kitas funkcijas, kurios numatytos pareiginiuose nuostatuose.
6. *Visuomenės sveikatos specialistas:* 
   1. vadovaudamasis SAM patvirtinto maitinimo organizavimo tvarkos aprašo nuostatomis, ne rečiau kaip kartą per 2 (dvi) savaites pildo valgiaraščių ir vaikų maitinimo atitikties patikrinimo žurnalą (SAM patvirtinto maitinimo organizavimo tvarkos aprašo 2 priedas) ir skaitmeninę jo formą. Nustačius neatitikimus nedelsiant raštu informuoja ugdymo įstaigos direktorių ir maitinimo organizavimo specialistą. Nepašalinus neatitikimų per tą pačią dieną, apie tai praneša teritorinei Valstybinei maisto veterinarijos tarnybai (toliau – VMVT);
   2. stebi ir fiksuoja maisto išdavimo iš virtuvės procesus (ar darbuotojai laikosi higienos, yra apsirengę švariais darbo drabužiais, ar nėra naudojami susidėvėję, ištrupėję, įskilę ir apdaužytais kraštais indai bei aliuminiai indai ir įrankiai);
   3. stebi ir fiksuoja maitinimo organizavimą grupėse (ar patiekalai ir gėrimai yra tinkamos temperatūros, ar stalai švarūs, ant jų nėra druskos, cukraus, pipirų, ir kt., ar pateikiami patiekalai dalijami pagal valgiaraštį);
   4. atlieka 12.2 ir 12.3 papunkčiuose nurodytus veiksmus ne mažiau kaip 2 (du) kartus per metus ir pildo aktą „Maitinimo organizavimo stebėsenos aktas“ (Priedas Nr. 10), kurį nustatyta tvarka kelia į dokumentų valdymo sistemą „Kontora“.
   5. stebi ir vertina naujo perspektyvinio valgiaraščio ir pavienių maisto patiekalų ir (ar) produktų populiarumą grupėse, užpildant maitinimo stebėsenos formą „Maitinimo stebėsena ugdymo įstaigose“ (Priedas Nr. 11) ir vadovaujantis su skyriaus vedėju iš anksto suderintu maitinimo stebėsenos atlikimo grafiku, parengia surinktų duomenų analizę, kuri elektroniniu paštu siunčiama ugdymo įstaigos direktoriui, maitinimo organizavimo specialistui ir skyriaus vedėjui.
   6. VSSIS sistemoje analizuoja Mokinio sveikatos pažymėjimus (Forma Nr. E027-1) (toliau – Pažymėjimas) ir per 5 (penkias) darbo dienas nuo Pažymėjimo pateikimo, raštu informuoja ugdymo įstaigos direktorių ir maitinimo organizavimo specialistą apie Pažymėjime pateiktus raštiškus nurodymus, susijusius su maitinimo organizavimu;
   7. informuoja ugdymo įstaigos direktorių ar (ir) skyriaus vedėją apie darbo nesklandumus;
   8. raštu informuoja ugdymo įstaigos direktorių, maitinimo organizavimo specialistą apie valgiaraščio-reikalavimo, maisto saugos ir higienos neatitiktį;
   9. bendradarbiauja su maitinimo organizavimo specialistu sveikatai palankios mitybos klausimais;
   10. atlieka kitas SAM patvirtintame maitinimo organizavimo tvarkos apraše ir kituose teisės aktuose jam priskirtas funkcijas bei kitas funkcijas, kurios numatytos pareiginiuose nuostatuose.
7. Atsižvelgiant į vaiko buvimo ugdymo įstaigoje trukmę, vaiko atstovai pagal įstatymą gali pasirinkti vaiko maitinimų skaičių pateikiant ugdymo įstaigos direktoriui raštišką prašymą„Prašymas dėl vaiko maitinimų skaičiaus pasirinkimo“ (Priedas Nr. 7). Vadovaujantis šiuo prašymu atsakingas darbuotojas vaiko maitinimų skaičių pažymi el. dienyne „Mūsų darželis“ (Algoritmas Nr. 2).
8. Ugdymo įstaigos darbuotojai pageidaujantys pietauti ugdymo įstaigoje rašo prašymą „Prašymas dėl darbuotojų pietų“ (Priedas Nr. 8), kurį pateikia ugdymo įstaigos atsakingam darbuotojui iki einamojo mėnesio paskutinės dienos. Esant nedarbingumui, informuoja atsakingą darbuotoją nedelsiant. Rekomenduojama ugdymo įstaigoms darbuotojų maitinimosi grafiką žymėti el. dienyne „Mūsų darželis“.

**IV SKYRIUS**

**VALGIARAŠČIŲ SUDARYMO TVARKA**

1. Ugdymo įstaiga vaikų maitinimą vykdo vadovaujantis parengtu ir patvirtintu ne mažiau 15 (penkiolikos) dienų valgiaraščiu.
2. Ugdymo įstaigoje parengti ir patvirtinti valgiaraščiai negali būti senesni nei 1 (vienerių) metų.
3. Valgiaraščiai sudaromi naudojant elektroninę valgiaraščių rengimo programą IS „Valga“.
4. Maitinimo organizavimo specialistai, vadovaudamiesi SAM patvirtinto maitinimo organizavimo tvarkos aprašu, Biuro valgiaraščių derinimo tvarkos aprašu ir kitais maitinimo organizavimą reglamentuojančiais teisės aktais, sudaro valgiaraščius.
5. Jeigu ugdymo įstaiga turi kelis ne senesnius nei 1 (vienerių) metų valgiaraščius, turi būti nurodyta kada ir kuriuo valgiaraščiu ugdymo įstaiga vadovaujasi organizuodama ugdymo įstaigą lankančių vaikų maitinimą.
6. Maisto patiekalų ir (ar) produktų technologinės kortelės rengiamos ir saugomos IS ,,Valga“. Paruoštos technologinės kortelės atspausdinamos ir tvirtinamos ugdymo įstaigos direktoriaus bei saugomos pagal ugdymo įstaigoje nustatytą tvarką;
7. Pritaikyto maitinimo valgiaraščiai įstaigoje sudaromi atsižvelgiant į vaikų atstovų pagal įstatymą pateiktą prašymą „Prašymas dėl pritaikyto maitinimo valgiaraščio“ (Priedas Nr. 2) ir gydytojo užpildytame Pažymėjime pateiktus nurodymus.
8. Jei Pažymėjime pateikta informacija netiksli ir nepakankama, pritaikytam maitinimo valgiaraščiui parengti, maitinimo organizavimo specialistas inicijuoja pokalbį su vaiko atstovais pagal įstatymą dėl pažymos tikslinimo.
9. Pritaikyto maitinimo valgiaraščiai parengiami ne vėliau kaip per 30 (trisdešimt) darbo  
   dienų nuo 21 punkte nurodytos raštiškos informacijos gavimo.
10. Gydytojui nustačius stiprią alergiją, kai vaikui gali pasireikšti gyvybei grėsmingos reakcijos, rekomenduojama vaiko atstovams pagal įstatymą su šeimos gydytoju ir (ar) alergologu užpildyti maisto produktų tinkamumo ir (ar) netinkamumo vaiko mitybai sąrašą (Priedas Nr. 1).
11. Jei pritaikyto maitinimo patiekalų ugdymo įstaigos virtuvėje pagaminti nėra galimybių, vaiko atstovams pagal įstatymą pateikus ugdymo įstaigai prašymą „Prašymas dėl leidimo ugdymo įstaigoje maitintis iš namų atneštu maistu“ (Priedas Nr. 3) turi galimybę pasirūpinti vaiko maitinimu ir maistą atnešti iš namų. Ugdymo įstaiga iš namų atneštą maistą, kuris turi atitikti SAM patvirtinto maitinimo organizavimo tvarkos aprašo reikalavimus, turi laikyti ir patiekti tinkamos temperatūros.
12. Pritaikyto maitinimo valgiaraščio rengimo, derinimo ir tvirtinimo laikotarpiu už vaiko maitinimo organizavimą atsakingi vaiko atstovai pagal įstatymą.
13. Vasaros atostogų laikotarpiu (vaikui lankant kitą ugdymo įstaigą) pritaikytas maitinimas organizuojamas pagal ugdymo įstaigoje naudojamą valgiaraštį, nenaudojant maisto patiekalų ir (ar) produktų, kurių vaikas negali vartoti arba maisto patiekalai ir (ar) maisto produktai keičiami kitais. Už vaiko maitinimo organizavimą atsakingi visi maitinimo organizavimo procese dalyvaujantys asmenys.
14. Pasikeitus Pažymėjime gydytojo nurodytoms rekomendacijoms vaiko atstovai pagal įstatymą, turi rašyti naują prašymą „Prašymas dėl pritaikyto maitinimo valgiaraščio“ (Priedas Nr. 2), pagal kurį atnaujinamas pritaikyto maitinimo valgiaraštis. Jei vaiko sveikatos būklė pagerėja, vaiko atstovai pagal įstatymą gali atsisakyti vaiko maitinimo pagal pritaikytą valgiaraštį parašę prašymą „Prašymas dėl pritaikyto maitinimo valgiaraščio atsisakymo“ (Priedas Nr. 4).

**VI SKYRIUS**

**VALGIARAŠČIO – REIKALAVIMO SUDARYMO IR NAUDOJIMO TVARKA**

1. Valgiaraščiai-reikalavimai sudaromi naudojant elektroninę valgiaraščių rengimo programą IS „Valga“.
2. Maitinimo organizavimo specialistas rengia valgiaraščius-reikalavimus, vadovaujantis įstaigoje naudojamu ne mažiau kaip 15 (penkiolikos) dienų valgiaraščiu, kuriame nurodomi gaminamų patiekalų produktų pavadinimai, patiekalų pavadinimai, valgymų skaičius per dieną, amžiaus grupės, porcijų skaičius ir svoris, produktų kiekis, papildomas produkto kiekis, planuojamas valgančiųjų skaičius ir kt.
3. valgiaraštis-reikalavimas pradedamas rengti, kai el. dienyne „Mūsų darželis“ arba kai ugdymo įstaigoje nėra naudojamas elektroninis dienynas, kitomis komunikacijos priemonėmis, pagal ugdymo įstaigos nustatytą tvarką, maitinimo organizavimo specialistui perduodama informacija apie valgančiųjų skaičių.
4. Galimi nereikšmingi vienkartiniai valgiaraščio-reikalavimo pakeitimai:
   1. vienas maisto produktas ar patiekalas pakeičiamas tos pačios maisto produktų grupės kitu maisto produktu ar patiekalu kai maistinė vertė nepablogėja, o energinė vertė pasikeičia ne daugiau kaip 10 (dešimt) procentų;
   2. kai maisto produktų trūkumas susidaro dėl valgančiųjų skaičiaus svyravimo;
   3. kai maisto produktų trūkumas atsirado dėl tiekėjo kaltės (pristatytas mažesnis kiekis maisto produktų, nei buvo užsakyta, pristatyti maisto produktai buvo nekokybiški, todėl grąžinti, maisto produktai nepristatyti ir kt.);
   4. kai maisto produktų trūkumas atsirado dėl maisto produktų pirkimo sutartyje nurodytos maisto produktų pirkimo vertės išnaudojimo;
5. Esant 32 punkte nurodytiems atvejams turi būti koreguojamos technologinės kortelės IS „Valga“, kurios spausdinamos ir tvirtinamos ugdymo įstaigos direktoriaus bei pildomas „Valgiaraščio pakeitimo suderinimo aktas“ (Priedas Nr. 5), kuriame nurodomos priežastys, dėl kurių atsirado nereikšmingi vienkartiniai valgiaraščio-reikalavimo pakeitimai.
6. Einamos dienos valgiaraštį-reikalavimą rekomenduojama parengti ir užbaigti iki 11.30val., nebent to atlikti neleidžia kitos aplinkybės.
7. Valgiaraštis-reikalavimas tvirtinamas ugdymo įstaigos direktoriaus bei pasirašomas maitinimo organizavimo procese dalyvaujančių įstaigos darbuotojų (asmens atsakingo už sandėlį, virtuvės darbuotojo ir maitinimo organizavimo specialisto).
8. Preliminarių valgiaraščių-reikalavimų sudarymo reikalavimai:
   1. sudaromi kiekvienai ateinančios savaitės dienai pagal planuojamą valgančiųjų skaičių, įsitraukiant daržovių, vaisių ir pieno produktus, gaunamus pagal vartojimo skatinimo ugdymo įstaigose programas;
   2. ateinančios savaitės valgančiųjų skaičius planuojamas atsižvelgiant į praėjusios arba einamosios savaitės vaikų lankomumo duomenis, šventiniu laikotarpiu – vaikų atstovų pagal įstatymą apklausos duomenis;
   3. esant nežymiam valgančiųjų pokyčiui, tikslinamas kitos dienos preliminarus valgiaraštis-reikalavimas pagal tos dienos faktinį valgančiųjų skaičių;
   4. esant žymiam valgančiųjų pokyčiui, valgančiųjų skaičius koreguojamas visuose planuojamos savaitės preliminariuose valgiaraščiuose-reikalavimuose;
   5. ateinančios dienos preliminarų valgiaraštį-reikalavimą rekomenduojama paruošti iki 12.00 val., nebent to atlikti neleidžia kitos aplinkybės;
   6. preliminarus valgiaraštis-reikalavimas koreguojamas einamą dieną pagal į ugdymo įstaigą atvykusių vaikų ir personalo skaičių (koreguojami pusryčiai, pietūs ir vakarienė).
9. Preliminarus valgiaraštis-reikalavimas tvirtinamas ugdymo įstaigos direktoriaus.
10. Siekiant užtikrinti savalaikį vaikų maitinimą pusryčiams skirti maisto produktai ir pietums skirti maisto produktai, kuriuos laiko atžvilgiu būtina pradėti gaminti iki sužinant einamosios dienos valgančiųjų skaičiui, išduodami pagal preliminarųjį valgiaraštį-reikalavimą, kiti maisto produktai – pagal valgiaraštį-reikalavimą (Algoritmas Nr. 1).
11. Iš anksto išduodamas maisto produktų kiekis negali būti didesnis negu būtinas sklandžiam virtuvės darbui užtikrinti iki valgiaraščio-reikalavimo paruošimo.
12. Maisto produktų virtuvei išdavimo laikas, kiekvienu atveju sprendžiamas individualiai, įvertinant patiekalų ruošimo technologiją, įstaigoje esamą inventorių ir kitus faktorius darančius įtaką patiekalų paruošimui.
13. Paaiškėjus į ugdymo įstaigą atvykusių vaikų skaičiui, paruošiamas valgiaraštis-reikalavimas. Jeigu maisto produktų virtuvei buvo išduota per daug, lyginant su valgiaraščiu-reikalavimu, skirtumas grąžinamas į sandėlį, jeigu per mažai – išduodami į virtuvę papildomi maisto produktai. Galutinis išduotų maisto produktų kiekis turi atitikti parengtą valgiaraštį-reikalavimą.
14. Pastebėjus klaidas valgiaraštyje-reikalavime ar sąskaitoje-faktūroje, atsakingas asmuo (maitinimo organizavimo specialistas, sandėlininkas ar kitas ugdymo įstaigos direktoriaus paskirtas asmuo) nedelsiant elektroniniu laišku informuoja Kauno miesto savivaldybės sveikatos skyriaus vyriausiąjį specialistą ir (ar) maitinimo organizavimo skyriaus vedėją ir BĮ Kauno biudžetinių įstaigų buhalterinės apskaitos grupės, pagal kuruojamas įstaigas, paskirtus atsakingus asmenis. Informaciniame laiške nurodo ugdymo įstaigos pavadinimą, valgiaraščių-reikalavimų tipą, atšaukimo priežastis ir reikalingą atšaukimo laikotarpį. Jeigu šiuo laikotarpiu buvo atlikta inventorizacija, apie ją turi būti informuojama informaciniame laiške.

**VIII SKYRIUS**

**VIDAUS AUDITO ATLIKIMO TVARKA**

1. Maitinimo organizavimo specialistas inicijuoja vidaus audito atlikimą, kuriame dalyvauja ugdymo įstaigos direktoriaus įsakymu paskirtas (-i) atsakingas (-i) asmuo (-enys) (šis (-ie) asmuo (-enys) negali būti tiesiogiai susijęs (-ę) su maitinimo organizavimo procesais ugdymo įstaigoje) arba pats ugdymo įstaigos direktorius.
2. Vidaus auditas atliekamas ne rečiau nei 1 (vieną) kartą per metus.
3. Vidaus auditas atliekamas vadovaujantis GHPT klausimynu. Tikrinama ar yra higienos reikalavimus atitinkantys dokumentai, ar šiais dokumentais naudojantis galima pasiekti numatytų savikontrolės tikslų ir ar juos pakankamai supranta bei jais naudojasi ugdymo įstaigos darbuotojai.
4. Vidaus audito metu duomenys išvadoms renkami bendraujant su darbuotojais, stebint darbo priemones ir veiklą, tikrinant saugos duomenų įrašus ir kt.
5. Patikrinimo rezultatai turi būti išdėstyti raštu. Atlikus vidaus auditą, užpildomas aktas. Jeigu nustatyta nuokrypių, turi būti pažymima, kokių veiksmų buvo imtasi ar reikia imtis, kad nukrypimai būtų likviduojami.
6. Pasibaigus vidaus auditui, audito komisijos nariai rengiamo susirinkimo metu ugdymo įstaigos direktoriui ir audituojamo padalinio atstovams pateikia apžvalgą apie audito eigą, pastabas, pastebėjimus, nurodo audito metu nustatytus trūkumus ar pažeidimus ir pateikia išvadas bei suderina korekcinius veiksmus.
7. Vidaus audite dalyvavę asmenys pasirašo dokumentuose, ugdymo įstaigos direktorius pasirašytinai patvirtina jog yra susipažinęs su vidaus audito išvadomis. Maitinimo organizavimo specialistai pasirašytus dokumentus skenuoja ir el. paštu pateikia maitinimo organizavimo skyriaus vedėjui, kuris gautus dokumentus užregistruoja dokumentų valdymo sistemoje „Kontora“.
8. Vidaus audito dokumentai saugomi ugdymo įstaigoje ne mažiau kaip 2 (du) metus, vadovaujantis ugdymo įstaigoje nustatytomis vidaus tvarkos taisyklėmis.
9. Maitinimo organizavimo specialistai po VMVT apsilankymo ugdymo įstaigoje, patikrinimo aktą pateikia elektroniniu paštu maitinimo organizavimo skyriaus vedėjui, kuris gautą aktą užregistruoja dokumentų valdymo sistemoje „Kontora“.

**IX SKYRIUS**

**BAIGIAMOSIOS NUOSTATOS**

1. Vaikų maitinimo ugdymo įstaigose, organizavimo priežiūrą ir vertinimą pagal kompetenciją atlieka Kauno miesto savivaldybės atsakingi asmenys, Kauno miesto savivaldybės visuomenės sveikatos biuro specialistai, kitos teisės aktuose nustatytos institucijos.
2. Siekiant užtikrinti sklandų maitinimo organizavimą ugdymo įstaigoje, jeigu maitinimo organizavimo specialistas yra nedarbingume, išėjęs atostogų arba įstaiga neturi nuolatinio maitinimo organizavimo specialisto, ugdymo įstaigai skiriamas vaduojantis maitinimo organizavimo specialistas, vadovaujantis Maitinimo organizavimo skyriaus specialistų vadavimo tvarkos aprašu.
3. Tvarkos aprašas įsigalioja nuo jo patvirtinimo dienos ir galioja iki naujo Tvarkos aprašo patvirtinimo.
4. Tvarkos aprašo pakeitimus ir papildymus inicijuoja skyriaus vedėjai, Biuro specialistai, Biuro direktorius.
5. Šis Tvarkos aprašas privalomas ir su juo dokumentų valdymo sistemoje „Kontora“ supažindinami visi maitinimo organizavimo ir vaikų ir jaunimo sveikatos priežiūros skyriaus darbuotojai.
6. Biuro direktorius arba skyrių vedėjai, pastebėję, kad darbuotojai nesilaiko šio Tvarkos aprašo nuostatų, turi teisę pakartotinai supažindinti darbuotojus su Tvarkos aprašu.

*Algoritmas Nr. 1*

*Maisto produktų išdavimas patiekalų gamybai*

PERTEKLIUS

Sandėlininkas perteklinius maisto produktų kiekius įrašo į papildomo poreikio eilutę

valgiaraštyje-reikalavime ir paspaudžia „Išsaugoti“.

Ar yra galimybė grąžinti perteklinius maisto produktus į sandėlį?

Pertekliniai maisto produktai gražinami į sandėlį

Sandėlininkas komentarų skiltyje IS „Valga“ nurodo produktų grupes, kiekius ir priežastis, dėl kurių nurašomas perteklinis maisto produktų kiekis.

TAIP

Maitinimo organizavimo specialistas užbaigia valgiaraštį-reikalavimą.

TAIP

Maitinimo organizavimo specialistas koreguoja technologines korteles, jas siunčia el. paštu ugdymo įstaigai pasitvirtinti.

Paruošia dienos valgiaraščio pakeitimo suderinimo aktą (Priedas Nr.5) ir siunčia ugdymo įstaigai suderinti.

NE

Ar yra galimybė išduoti trūkstamus maisto produktus į virtuvę?

TRŪKUMAS

Išduodami maisto produktai virtuvei, remiantis preliminariu valgiaraščiu-reikalavimu

Sužinomas faktinis valgančiųjų skaičius

Ar išduotas maisto produktų kiekis atitinka valgiaraštį-reikalavimą?

NE

Koreguojamas preliminarus valgiaraštis-reikalavimas pagal pasikeitusius duomenis

Išduodami papildomi maisto produktai į virtuvę

*Algoritmas Nr.2*

*Vaikų maitinimo skaičiaus parinkimas*

Direktorius tvirtina prašymą

Vaiko atstovai pagal įstatymą rašo prašymą (Priedas Nr. 7), dėl maitinimo skaičiaus pasirinkimo, pasirinktam laikotarpiui

Administruojantis el. dienyną „Mūsų darželis“ asmuo arba grupės auklėtojas suveda duomenis pagal pateiktą prašymą

Pasibaigus prašymo galiojimo laikotarpiui ugdymo įstaigos atsakingi asmenys informuoja vaiko atstovus pagal įstatymą

Prašymas neatnaujinamas, pasirinktas maitinimas nutraukiamas

Administruojantis asmuo arba auklėtoja atstato koreguotus maitinimus el. dienyne „Mūsų darželis“

Ar tėvai nori maitinimo skaičiaus pasirinkimo?

Ne

Taip

Priedas Nr. 1

**MAISTO PRODUKTŲ TINKAMUMO IR (AR) NETINAKMUMO VAIKO MITYBAI SĄRAŠAS**

(ugdymo įstaigos pavadinimas)

Grupės pavadinimas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaiko vardas, pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Eil.nr.: | Produkto pavadinimas | Tinka (+), netinka (-) | Komentaras, arba nurodoma kuo keisti |
| 1. | Kiauliena |  |  |
| 2. | Triušiena |  |  |
| 3. | Kalakutiena |  |  |
| 4. | Pieniškos dešrelės (sudėtis: ) |  |  |
| 5. | Virta aukščiausia rūšis dešra (sudėtis: ) |  |  |
| 6. | Virtas kiaulienos forminis kumpis a/r. (sudėtis: ) |  |  |
| 7. | Baltasis cukrus |  |  |
| 8. | Makaronai be kiaušinio iš kvietinių miltų |  |  |
| 9. | Grikių makaronai be glitimo (sudėtis: ) |  |  |
| 10. | Makaronai be glitimo (sudėtis: ). |  |  |
| 11. | Saulėgrąžų aliejus |  |  |
| 12. | Alyvuogių aliejus |  |  |
| 13. | Miltai kvietiniai |  |  |
| 14. | Miltai be glitimo (sudėtis: ). |  |  |
| 15. | PKU miltai (sudėtis: ) |  |  |
| 16. | Ruginiai miltai (sudėtis: ) |  |  |
| 17. | Perlinės kruopos |  |  |
| 18. | Miežinės kruopos |  |  |
| 19. | Grikiai |  |  |
| 20. | Nekepinti grikiai |  |  |
| 21. | Kvietinės kruopos |  |  |
| 22. | Ryžiai |  |  |
| 23. | Kukurūzų kruopos |  |  |
| 24. | Sorų kruopos |  |  |
| 25. | Burnočio sėklos |  |  |
| 26. | Avižiniai dribsniai |  |  |
| 27. | Bolivinė balanda |  |  |
| 28. | Penkių grūdų dribsniai (sudėtis: ) |  |  |
| 29. | Lęšiai |  |  |
| 30. | Grikių trapučiai (sudėtis: ) |  |  |
| 31. | Kukurūzų trapučiai (sudėtis: ) |  |  |
| 32. | Ryžių trapučiai (natūralūs) |  |  |
| 33. | Bulvių krakmolas |  |  |
| 34. | Lietuviški obuoliai |  |  |
| 35. | Obuoliai |  |  |
| 36. | Kriaušės |  |  |
| 37. | Bananai |  |  |
| 38. | Kiviai |  |  |
| 39. | Slyvos |  |  |
| 40. | Žalios vynuogės |  |  |
| 41. | Mėlynos vynuogės |  |  |
| 42. | Agurkai |  |  |
| 43. | Marinuoti agurkai (marinato sudėtis: ) |  |  |
| 44. | Bulvės |  |  |
| 45. | Moliūgai |  |  |
| 46. | Batatai |  |  |
| 47. | Morkos |  |  |
| 48. | Svogūnai |  |  |
| 49. | Gūžiniai kopūstai |  |  |
| 50. | Rauginti kopūstai |  |  |
| 51. | Žiediniai kopūstai - kalafiorai |  |  |
| 52. | Brokoliai |  |  |
| 53. | Pekino kopūstai |  |  |
| 54. | Salotos „Aisberg“ |  |  |
| 55. | Burokėliai |  |  |
| 56. | Marinuoti burokėliai (marinato sudėtis: ) |  |  |
| 57. | Pomidorai |  |  |
| 58. | Švieži krapai |  |  |
| 59. | Cukinijos |  |  |
| 60. | Svogūnų laiškai |  |  |
| 61. | Porai |  |  |
| 62. | Pupelės |  |  |
| 63. | Žirniai (skaldyti) |  |  |
| 64. | Konservuoti žirneliai (sudėtis: ) |  |  |
| 65. | Obuolių sultys |  |  |
| 66. | Bio bananų nektaras „Hipp“ be glitimo (sudėtis: ) |  |  |
| 67. | Obuolių tyrelė (sudėtis: ) |  |  |
| 68. | Obuolių ir bananų tyrelė (sudėtis: ) |  |  |
| 69. | Spanguolių uogienė (sudėtis: ) |  |  |
| 70. | Mėlynių uogienė (sudėtis: ) |  |  |
| 71. | Šaldytos spanguolės |  |  |
| 72. | Bruknių uogienė |  |  |
| 73. | Obuolių džemas (sudėtis: ) |  |  |
| 74. | Kefyras |  |  |
| 75. | Natūrali grietinė |  |  |
| 76. | Natūralus jogurtas |  |  |
| 77. | Jogurtas su mėlynėmis |  |  |
| 78. | Jogurtas su vyšniomis |  |  |
| 79. | Saldi varškės sūrelių masė (sudėtis: ) |  |  |
| 80. | Varškė |  |  |
| 81. | Sviestas |  |  |
| 82. | Fermentinis sūris |  |  |
| 83. | Bandelė su obuoliu (sudėtis: ) |  |  |
| 84. | Batonas (sudėtis: ) |  |  |
| 85. | Bočių duona (sudėtis: ) |  |  |
| 86. | Duona (sudėtis: ) |  |  |
| 87. | Actas |  |  |
| 88. | Joduota druska |  |  |

Sąrašą užpildė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas, data)

\*Suderinta su\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas, data)

Pastabos/rekomendacijos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Maisto produktus tinkančius vaiko mitybai rekomenduojama susiderinti su šeimos gydytoju arba alergologu

Priedas Nr. 2

Vardas, pavardė

Adresas

telefono numeris, elektroninis paštas

Ugdymo įstaigos

Direktoriui

**PRAŠYMAS**

**DĖL PRITAIKYTO MAITINIMO VALGIARAŠČIO**

20 m. mėn. d.

Kaunas

Prašau, kad mano sūnui/dukrai

(Vaiko vardas, pavardė)

lankančiam grupę būtų maitinamas pagal individualų pritaikyto maitinimo valgiaraštį.

Pridedame sveikatos pažymą su gydytojo rekomendacijomis.

(vardas, pavardė, parašas)

Priedas Nr. 3

Vardas, pavardė

Adresas

telefono numeris, elektroninis paštas

Ugdymo įstaigos

Direktoriui

**PRAŠYMAS**

**DĖL LEIDIMO YGDYMO ĮSTAIGOJE MAITINTIS IŠ NAMŲ ATNEŠTU MAISTU**

20 m. mėn. d.

Kaunas

Prašau leisti mano sūnui/dukrai

(Vaiko vardas, pavardė)

lankančiam grupę, maitintis namuose pagamintu ir iš namų atneštu maistu.

Tėvų įsipareigojimai:

1. Prisiimu visišką atsakomybę už namuose paruoštų patiekalų saugą ir kokybę;
2. Susipažinau su draudžiamais maisto produktais išvardytais Lietuvos Respublikos sveikatos apsaugos ministro 2011 m. lapkričio 11 d. įsakymo V-964 „Dėl vaikų maitinimo organizavimo tvarkos aprašo patvirtinimo“ aktualioje redakcijoje;
3. Sutinku, kad iš namų atneštas maistas bus laikomas įstaigos virtuvės šaldytuve iki reikiamo maitinimo laiko;
4. Indai, kuriuose bus atnešamas maistas bus paženklinti nurodant vaiko vardą pavardę bei grupę ir pritaikyti maistui laikyti bei šildyti mikrobangų krosnelėje;
5. Sutinku, kad iš namų atneštas maistas bus šildomas mikrobangų krosnelėje.

**Pastaba:** 4 ir 5 punktai gali būti koreguojami pagal ugdymo įstaigą

(parašas, vardas, pavardė)

Priedas Nr. 4

Vardas, pavardė

Adresas

telefono numeris, el. paštas

Ugdymo įstaigos

Direktoriui

**PRAŠYMAS**

**DĖL PRITAIKYTO MAITINIMO VALGIARAŠČIO ATSISAKYMO**

20 m. mėn. d.

Kaunas

Atsižvelgiant į mokinio sveikatos pažymėjime pateiktas gydytojo rekomendacijas, prašau, neorganizuoti mano sūnaus/dukros maitinamo pagal

(Vaiko vardas, pavardė)

individualų valgiaraštį. Prašau, maitinimą organizuoti pagal patvirtintą ugdymo įstaigoje taikomą valgiaraštį.

(vardas, pavardė, parašas)

Priedas Nr. 5

(ugdymo įstaigos pavadinimas)

TVIRTINU

**DIENOS VALGIARAŠČIO PAKEITIMO SUDERINIMO AKTAS**

20 m. mėn. d.

Kaunas

Atsižvelgiant į (susidarius situacijai dėl...) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20 m. d. valgiaraštyje Nr. \_\_\_arba valgiaraščio \_\_\_savaitės \_\_\_\_\_\_\_\_\_\_\_\_ patiekalas/produktas \_\_\_\_\_\_\_\_\_\_\_\_\_\_\_\_\_\_\_\_keičiamas į patiekalą/ produktą.

SUDERINTA:

Sandėlininkas

(Vardas, pavardė, parašas)

Virėjas

(Vardas, pavardė, parašas)

Maitinimo organizavimo specialistas

(Vardas, pavardė, parašas)

Priedas Nr. 6

(ugdymo įstaigos pavadinimas)

**KONTROLINIO VIRIMO**-**KEPIMO FORMA**

Patiekalo technologinės kortelės Nr.

Patiekalo pavadinimas

Gaminamų patiekalų skaičius

|  |  |  |  |  |  |
| --- | --- | --- | --- | --- | --- |
| Eil.Nr. | Produkto pavadinimas | Bruto, g 1 porcijai | Bruto, g (numatytam porcijų skaičiui) | Neto, g  1 porcijai | Neto, g (numatytam porcijų skaičiui) |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| Pusgaminio išeiga | |  |  |  |  |
| Gaminio išeiga, g (1 porcijai) | | | |  | |
| Terminio apdorojimo nuostoliai, g (1 porcijai) | | | |  | |

Gamybos technologijos išsamus aprašymas:

Pastabos:

Virėjas

(Vardas, pavardė, parašas)

Virėjas

(Vardas, pavardė, parašas)

Maitinimo organizavimo specialistas

(Vardas, pavardė, parašas)

Priedas Nr.7

Vardas, pavardė

Adresas

telefono numeris, el. paštas

Ugdymo įstaigos

Direktoriui

**PRAŠYMAS**

**DĖL VAIKO MAITINIMŲ SKAIČIAUS PASIRINKIMO**

20 m. mėn. d.

Kaunas

Prašau leisti atsisakyti pusryčių, pietų, vakarienės *(pabraukti tinkamą (-us))* mano dukrai/sūnui

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, gimusiai (-iam) ,

(Vaiko vardas, pavardė)

lankančiai (-iam) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_grupę, nuo \_\_\_\_\_\_\_\_\_\_\_ iki \_\_\_\_\_\_\_\_\_\_\_.

(vardas, pavardė, parašas)

Priedas Nr. 8

Vardas, pavardė

Adresas

telefono numeris, el. paštas

Ugdymo įstaigos

Direktoriui

**PRAŠYMAS**

**DĖL DARBUOTOJO PIETŲ**

20 m. mėn. d.

Kaunas

Prašau, man leisti valgyti/atsisakyti *(pabraukti tinkamą)*

(Vardas, pavardė)

darbuotojo pietus (-ų):

Pažymėkite tinkamą variantą:

* kiekvieną darbo dieną;
* kas antrą darbo dieną;
* darbo dienomis išskyrus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Atsisakyti darbuotojo pietų nurodant priežastį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patvirtinu, kad esu informuotas apie būtinybę iki einamojo mėnesio paskutinės dienos, pranešti savo maitinimosi grafiką, atsakingiems ugdymo įstaigos darbuotojams.

(vardas, pavardė, parašas)

Priedas Nr. 9

TVIRTINU:

(ugdymo įstaigos pavadinimas)

**MAITINIMO ORGANIZAVIMO PROCESŲ PRIEŽIŪROS IR STEBĖSENOS AKTAS**

20 m. mėn. d.

Kaunas

**Maitinimo organizavimo procesų priežiūros ir stebėsenos metu dalyvavo:**

Virėjas (-a):

Virėjas (-a):

Sandėlininkas (-ė):

Grupės mokytojas (-a) ir (ar) mokytojo (-os) padėjėjas (-a):

**Maitinimo organizavimo procesų priežiūrą ir stebėseną atliko:**

Maitinimo organizavimo specialistas (-ė):

**Maitinimo organizavimo procesų priežiūros ir stebėsenos tikslas:** padėti įgyvendinti maitinimo organizavimo procesą, padedant užtikrinti ugdymo įstaigas lankančių vaikų maisto medžiagų fiziologinius poreikius, taikant sveikatai palankaus maitinimo principus, laikantis maisto saugą ir kokybę reglamentuojančių teisės aktų.

**Ugdymo įstaigos sandėlyje vertinama:**

|  |  |  |  |  |
| --- | --- | --- | --- | --- |
| **Nr.** | **Maisto produkto pavadinimas** | **Atitikimas SAM patvirtinto maitinimo organizavimo tvarkos aprašo 5 priede nurodytiems reikalavimams** | **Sandėlyje esančių maisto produktų atitikimas maisto produktų techninėms specifikacijoms** | **Sandėlyje esančių maisto produktų likučio atitikimas IS „Valga“ esantiems likučiams** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |

**Ugdymo įstaigos sandėlyje stebima:** (*ar maisto žaliava laikoma ant medinių (geriau – plastikinių) padėklų, arba dedama į lentynas ar į šaldymo įrenginius; ar nėra maisto produktų su pasibaigusiu tinkamumo vartoti terminu; ar ant maisto produktų arba jų pakuočių nėra jokių kenkėjų, vabzdžių ar jų buvimo pėdsakų).*

**Šaldytuvai ir šaldikliai:** *(ar visi šaldymo ir (ar) šilumą palaikantys įrenginiai bei šaldymo patalpos yra sunumeruotos; ar reguliariai stebima jų temperatūra (ar pildomi žurnalai, atsiversti ir pasižiūrėti kaip pildoma, pasirašyti, kad patikrinote) ir esant neatitikimams, registruojama Maisto žaliavų ir produktų laikymo žurnale GHPT (3 priedas); ar sušaldyti pusgaminiai tinkamai sušaldomi ir atitinka maisto produktų kokybės ir saugos reikalavimus; ar ant sušaldytų produktų yra nurodytas žaliavos pavadinimas, įsigijimo dokumento numeris, sušaldymo data ir tinkamumo vartoti terminas).*

**Sandėlio įrenginiai ir inventorius:** *(ar kontroliniai termometrai šaldymo įrenginiuose yra švarūs, veikiantys, tinkamai prižiūrimi; ar sandėlio inventorius suženklintas ir laikomas tam skirtoje vietoje, ar atliktas termometrų kalibravimas (arba turi turėti galiojantį metrologinės patikros ženklą).*

**Maisto produktų išdavimas: *(****ar atitinka išduodamų maisto produktų kiekis, vadovaujantis valgiaraščiu-reikalavimu, ar išduotas maisto produktų perteklius yra susigrąžinamas atgal į sandėlį).*

|  |  |  |  |  |
| --- | --- | --- | --- | --- |
| **Nr.** | **Maisto produkto pavadinimas** | **Viso produkto kiekis nurodytas valgiaraštyje-reikalavime** | **Į virtuvę išduodamo maisto produkto kiekis** | **Atitinka/neatitinka**  *(Jeigu neatitinka, nurodomos priežastys)* |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

**Ugdymo įstaigoje prie virtuvės ir virtuvėje stebima:** *(ar ruošiami ir išdalinami patiekalai ir (ar) maisto produktai atitinka valgiaraščiuose nurodytus patiekalus ir (ar) maisto produktus).*

**Ugdymo įstaigos virtuvėje vertinama:**

|  |  |  |
| --- | --- | --- |
| **Virtuvės zonos** | **Koks veiksmas patikrinimo metu buvo atliekamas** | **Atitinka/neatitinka**  *(Jeigu neatitinka, parašomi koregavimo veiksmai)* |
| **I** |  |  |
| **II** |  |  |
| **III ir (ar) IV arba kaip apsirašiusi įstaiga** |  |  |

**Patiekalų ruošimas:** *(ar patiekalai ruošiami pagal valgiaraštį; ar patiekalai ruošiami, vadovaujantis technologine kortele ir jos technologiniu aprašymu; ar patiekalai atrodo estetiškai, maistas nepraradęs tekstūros, patiekalai nepraradę jiems būdingos formos, nepervirti, neištižę ir kt.; ar pusgaminio ir galutinio patiekalo išeiga atitinka technologinę kortelę (sveriamos 3-5 patiekalo porcijos 1-3 m. ir 4-7 m. amžiaus grupėms ir išvedamas vidurkis); rekomenduojama pateikti sveriamo patiekalo nuotrauką; ar gaminamo patiekalo temperatūra kepimo metu (produkto viduje) šiluminio apdorojimo pabaigoje yra ne žemesnė nei +75°C)*

**Virtuvės įrenginiai ir inventorius:** *(ar naudojamas inventorius paženklintas pagal savo paskirtį (pvz., mėsai, žuviai, daržovėms ir kt. ar zonai); įrenginiai ir įrankiai lengvai valomi ir prižiūrimi bei saugūs, pjaustymo lentelės be atplaišų, nepažeistos, keptuvės ir kiti indai nesubraižyti, nesuskilę (indai su pažeista emale ar įsikėlę keramikiniai indai - neleidžiami) ir kt.)*

**Savikontrolės žurnalai:** *(ar tvarkingai pildomi savikontrolės žurnalai; ar yra atsakingų už savikontrolės žurnalų pildymą asmenų parašai)*

**Ugdymo įstaigoje grupėse stebima:**

**Patiekalų patiekimas:** (*ar tinkama patiekalo temperatūra, ar vaikui duodamo patiekalo išeiga atitinka nurodytą technologinėje kortelėje)*

**Maitinimo organizavimo procesų priežiūros ir stebėsenos metu aptariamos išlaidos:**

**Maitinimo išlaidos (be paramos produktų): *(****nuo naujų metų pirmos dienos iki (patikrinimo dienos) maitinimo išlaidos yra -2578,3 (neprimaitinimas/ pervalgymas).*

**Vidutinės išlaidos (be paramos produktų):** *(pasikoreguojama pagal ugdymo įstaigos amžiaus grupes ir maitinimus)*

|  |  |  |  |  |
| --- | --- | --- | --- | --- |
| Amžiaus grupė | Maitinimas | Vidutinis įkainis (Eur) | Nustatytas įkainis  (Eur) | Skirtumas  (Eur) |
| Lopšelis | Pusryčiai |  |  |  |
| Pietūs |  |  |  |
| Priešpiečiai arba pavakariai |  |  |  |
| Vakarienė |  |  |  |
| Naktipiečiai |  |  |  |
| Darželis | Pusryčiai |  |  |  |
| Pietūs |  |  |  |
| Priešpiečiai arba pavakariai |  |  |  |
| Vakarienė |  |  |  |
| Naktipiečiai |  |  |  |
| Personalas | Pietūs |  |  |  |
| Nemokamas maitinimas 0-4 klasės | Pusryčiai |  |  |  |
| Nemokamas maitinimas 0-4 klasės | Pietūs |  |  |  |

**Maitinimo organizavimo procesų priežiūros ir stebėsenos metu neatitikimų nustatyta/nenustatyta.** *(išbraukti netinkamą variantą)*

**PASIŪLYMAI:**

1. **–**

|  |  |  |  |  |
| --- | --- | --- | --- | --- |
|  |  |  |  |  |
| *(patikrinimą atlikusio asmens pareigos)* |  | *(parašas)* |  | *(vardas ir pavardė)* |

Priedas Nr. 10

(ugdymo įstaigos pavadinimas)

**MAITINIMO ORGANIZAVIMO PROCESŲ STEBĖSENOS AKTAS**

20 m. mėn. d.

Kaunas

**Maitinimo organizavimo procesų stebėsenos metu dalyvavo:**

Virėjas (-a):

Grupės mokytojas (-a) ir (ar) mokytojo (-os) padėjėjas (-a):

**Maitinimo organizavimo procesų stebėseną atliko:**

Visuomenės sveikatos specialistas (-ė):

**Maitinimo organizavimo procesų stebėsenos tikslas:** padėti įgyvendinti maitinimo organizavimo procesą, padedant užtikrinti ugdymo įstaigas lankančių vaikų maisto medžiagų fiziologinius poreikius, taikant sveikatai palankaus maitinimo principus, laikantis maisto saugą ir kokybę reglamentuojančių teisės aktų.

**Ugdymo įstaigoje, vykdančioje ikimokyklinio ir priešmokyklinio ugdymo programas, prie virtuvės stebima ir fiksuojama:**

|  |  |
| --- | --- |
| **Ugdymo įstaigos fiksuojama** | **Taip/ne**  *(Jeigu ne, nurodoma kokie neatitikimai rasti)* |
| Ar pakabinti einamosios dienos valgiaraščiai ir juose sužymėti alergenai, nurodytas maitinimo organizavimo specialisto ir VMVT nemokamo telefono linijos numeris? Ar į valgiaraščius nėra įtraukti produktai, kurie gaunami pagal vaisių ir daržovių bei pieno ir pieno produktų vartojimo skatinimo programą? |  |
| Ar pakabintas maisto atsėmimo iš virtuvės grafikas, kuriame nurodytos grupės ir atsiėmimo laikas? Ar grupių mokytojos ir (ar) mokytojų padėjėjos laikosi nustatyto maisto atsiėmimo iš virtuvės grafiko? |  |
| Ar virtuvės darbuotojos ir grupių mokytojos ir (ar) mokytojų padėjėjos laikosi higienos, yra apsirengusios švariais darbo drabužiais, ar nėra naudojami susidėvėję, ištrupėję, įskilę ir apdaužytais kraštais indai bei aliuminiai indai ir įrankiai? |  |
| Ar nėra reklamuojami maisto produktai iš draudžiamų produktų sąrašo, nurodytų SAM patvirtinto maitinimo organizavimo tvarkos aprašo 19 ar 20 punktuose? |  |

**Ugdymo įstaigoje, vykdančioje ikimokyklinio ir priešmokyklinio ugdymo programas, grupėse ir vaikų priėmimo–nusirengimo patalpose stebima ir fiksuojama:**

|  |  |
| --- | --- |
| **Ugdymo įstaigos fiksuojama** | **Taip/ne**  *(Jeigu ne, nurodoma kokie neatitikimai rasti)* |
| Ar pakabinti einamosios dienos valgiaraščiai ir juose sužymėti alergenai, nurodytas maitinimo organizavimo specialisto ir VMVT nemokamo telefono linijos numeris? Ar į valgiaraščius nėra įtraukti produktai, kurie gaunami pagal vaisių ir daržovių bei pieno ir pieno produktų vartojimo skatinimo programą? |  |
| Ar skelbiamos maisto pasirinkimo piramidės, maisto produktų ženklinimo simboliu „Rakto skylutė“ plakatai ar kita sveikatai palankią mitybą skatinanti informacija? |  |
| Ar skelbiamas juridinis ar fizinis asmuo, teikiantis vaikų maitinimo ir (ar) maisto produktų tiekimo paslaugas? |  |
| Ar patiekalai ir gėrimai yra tinkamos temperatūros, ar stalai švarūs, ar ant jų nėra druskos, cukraus, pipirų, ir kt., ar patiekiami patiekalai yra dalijami, vadovaujantis valgiaraščiuose nurodytomis patiekalų ir (ar) maisto produktų išeigomis? |  |
| Ar nėra naudojami susidėvėję, ištrupėję, įskilę ir apdaužytais kraštais indai bei aliuminiai indai ir įrankiai? |  |

**Ugdymo įstaigos internetiniame puslapyje stebima ir fiksuojama:** *(ar skelbiamas SAM patvirtintas maitinimo organizavimo tvarkos aprašas, juridinis ar fizinis asmuo, teikiantis vaikų maitinimo ir (ar) maisto produktų tiekimo paslaugas ir skelbiami patvirtini ugdymo įstaigos valgiaraščiai).*

**Maitinimo organizavimo procesų stebėsenos metu neatitikimų nustatyta/nenustatyta.** *(išbraukti netinkamą variantą)*

**PASIŪLYMAI:**

1. **–**

|  |  |  |  |  |
| --- | --- | --- | --- | --- |
|  |  |  |  |  |
| *(patikrinimą atlikusio asmens pareigos)* |  | *(parašas)* |  | *(vardas ir pavardė)* |

Priedas Nr. 11

(ugdymo įstaigos pavadinimas)

**MAITINIMO STEBĖSENA UGDYMO ĮSTAIGOS GRUPĖSE**

20 m. mėn. d.

Kaunas

|  |  |  |  |  |  |
| --- | --- | --- | --- | --- | --- |
| **Grupė** | **Vaikų amžius** | **Patiekalo ir (ar) produkto pavadinimas iš patvirtino valgiaraščio** | **Patikrinimo rezultatas** | **Įvykdyta (data, val.)** | **Tikrinusio asmens vardas, pavardė, parašas** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |